open-index/open-wikipedia-markdown huggingface dataset:
הפארק הלאומי אברדרה

שמאל|ממוזער|255x255 פיקסלים|סוואנה בפארק הלאומי אברדרה, המתאפיינת בשטח מישורי ועשב גבוה
**הפארק הלאומי אברדרה** (באנגלית: **Aberdeen National Park**) היא שמורת טבע עצומה במדינת קניה, במרכז מזרח המדינה. הפארק, כמו שמורות טבע נוספות בקניה, ידוע בשל בעלי החיים הייחודיים שנמצאים בו: מבקרים רבים מגיעים כדי לצפות בפילים, אריות, זברות, ג'ירפות ועוד חיות בר רבות הנמצאות כיום בסכנת הכחדה. הפארק גם מכיל את רכס הרי אברדייר, שפסגתו הגבוהה ביותר מגיעה לגובה של כמעט 4,000 מטר.

## טבע וגאוגרפיה
באזור הפארק מתגוררים בעלי חיים רבים. חיות הבר הקיימות באזור המוגן כוללות אריות, נמרים, פיל, כלבי בר מזרח אפריקנים, חזירי יער ענקיים, באפלו, זברות, בבונים ומיני קופים. תצפיות נדירות יותר כוללות את חתולי הזהב האפריקאים והבונגו. הפארק הלאומי אברדרה מארח גם אוכלוסיית קרנפים שחורים שהובאו לשם מארצות המזרח ומעל 250 מיני ציפורים הכוללים את הציפור הייחודית לפארק, סיסטולת אברדרה, שנמצאת בסכנת הכחדה. מלבד חיות, הפארק מורכב מכמה סוגים של שטח: חלק מהפארק, כמו רוב מדינת קניה, הוא מישורי והצמחייה בו דלילה ולא מגוונת, כמו בסוואנה, ומתאפיין בעשבים גבוהים ועצים אחדים המזדקרים ממנו. רוב הפארק הוא מיוער (חלק זה מכיל מינים רבים של קופים) והעצים בו סבוכים בדומה לג'ונגלים במזרח אסיה. אזור היערות הוא גבוה יותר מהסוואנה והרבה יותר גבוה מהחלק המדברי. החלק המדברי של הפארק, והוא גם הנמוך ביותר בו, נמצא במרכזו והוא דומה במראהו ובאקלימו למדבר הנגב הישראלי, אם כי הוא חם יותר והטמפרטורות בו, כמו ברוב חלקי קניה, מסוגלות לטפס בקיץ עד לכארבעים מעלות צלזיוס. החלק הגבוה והקר ביותר בפארק הוא הר אברדייר שנמצא בתוך תחומי השמורה.ההר, שפסגתו הגבוהה ביותר מגיעה לכ-4,000 מטר, נמצא בשטחו הדרום מרכזי של הפארק, ומתגוררים בו אזרחים קניינים. על ההר משתלבת הטמפרטורה החמה של קניה יחד עם הגובה העצום של ההר ונוצר מזג אוויר ממוזג, לכן ניתן לקיים בו חיים נוחים.

## מתקנים
המבקרים בפארק יכולים למצוא סוגים שונים של מגורים אפשריים, החל מבקתאות על צמרות העצים, ועד לארון קודש מאולתר - שנבנה בצורת תיבת נוח. בשמורה שלושה אתרי צימרים לשהייה ממושכת, שמונה מתחמי 'קמפינג' מיוחדים ומתחם מחנאות ציבורי באזור האגם. ישנם גם חמישה אתרי פיקניק. כל מתחמי השהייה מספקים צפייה לילית בבעלי החיים שמסתובבים באופן חופשי ברחבי השמורה. בעלי החיים שנראו כוללים פילים, תאו וקרנף, שנצפו נכנסים לאזור המחנאות ושותים ממקורות המים. הפארק כולל גם שני שדות תעופה בשוליו ביישובים מוויגה ובנייר.

### כניסה לפארק ותשלום
הפארק פתוח מדי יום משעה 6:00 בבוקר עד 19:00 בערב. הכניסה ברגל אסורה בעקבות סכנה מפגיעה בידיי בעלי חיים, והמבקרים מפונים מהאזורים הלא-בטוחים לאחר השעה 18:15. הכניסה לפארק היא באמצעות כרטיס חכם בלבד, טכניקה שנכנסה לשימוש בפארק ב-2011, וניתן לרכוש ולהטעין כרטיס כזה בשער הראשי של הפארק. להל"ן תשלומים עבור שהייה בפארק:

## קישורים חיצוניים

* 
* הפארק העולמי אברדרה, אתר ארגון השטח המוגן העולמי

קטגוריה:ערכים שבהם תבנית בריטניקה אינה מתאימה
קטגוריה:קניה: פארקים לאומיים
ת'רי 6 מאפיה

**ת'רי 6 מאפיה** (באנגלית: **Three 6 Mafia**) היא להקת היפ הופ אמריקאית שנוסדה ב-1991 על ידי הראפרים די ג'יי פול, ג'וסי ג'יי ולורד אינפיימוס.

## היסטוריה
חברי ת'רי 6 מאפיה הפכו למוזיקאים בגילאים צעירים. בשנת 1988, די ג'יי פול, בגיל 11, לקח שיעורי פסנתר, ואחיו הגדול, לורד אינפיימוס, כשהיה בן 15, התאמן על בס וגיטרה חשמלית. השניים היו כותבים ומלחינים שירים יחד.

ב-1995 הוציאו את אלבום הבכורה שלהם, *Mystic Stylez*. האלבום זכה לתשבחות רבות וביסס את הלהקה כפורצת דרך בהיפ הופ של החוף הדרומי.

ב-1996 הוציאו את אלבומם השני, *Chapter 1: The End*. האלבום הגיע בשיאו למקום ה-42 במצעד אלבומי ה-R&B/היפ-הופ.

ב-1997 הוציאו את אלבומם השלישי, *Chapter 2: World Domination*. האלבום מהווה המשך ישיר לאלבומם הקודם.

ב-2000 הוציאו את אלבומם הרביעי, *When the Smoke Clears: Sixty 6, Sixty 1*. הסינגל הראשי מתוך האלבום, "Sippin' on Some Syrup" זכה להצלחה רבה ואף מוקם במקום ה-30 במצעד שירי ה-R&B\היפ הופ.

ב-2001 הוציאו את אלבומם החמישי, *Choices: The Album*.

ב-2003 הוציאו את אלבומם השישי, *Da Unbreakables*. האלבום היה לאלבומם הראשון של הלהקה שהגיע למצעד הבילבורד 200 תוך ששהה במקום ה-4. כמו כן, זכה האלבום בתואר "אלבום זהב".

באפריל 2005 הוציאו את אלבומם השביעי, *Choices II: The Setup*. האלבום מכר למעלה מ-400,000 עותקים בארצות הברית. באותה שנה, בספטמבר 2005, הוציאו את אלבומם השמיני, *Most Known Unknown*.

ב-5 במרץ 2006 להקת הראפ האמריקאית עשתה היסטוריה כאשר זכתה בפרס האוסקר לשיר המקורי הטוב ביותר עם השיר "It's Hard out Here for a Pimp" מתוך הסרט מלחמות הראפ). הזכייה הפכה אותם להרכב הראפ הראשון שזכה בפרס זה, וההופעה החיה שלהם בטקס הייתה אחת מהרגעים הזכורים של הערב. הזכייה עוררה תגובות מעורבות, כאשר חלק מהמבקרים הופתעו מהבחירה, במיוחד לאור התוכן הפרובוקטיבי של השיר. עם זאת, האירוע סימן נקודת ציון משמעותית בהכרה במוזיקת הראפ בתעשיית הקולנוע.

ב-2008 הוציאו את אלבומם השמיני והאחרון, *Last 2 Walk*. האלבום זכה להצלחה מסחרית רבה ואף לתשבחות רבות ממבקרי המוזיקה.

## דיסקוגרפיה
### אלבומי אולפן
* 1995: *Mystic Stylez*
* 1996: *Chapter 1: The End*
* 1997: *Chapter 2: World Domination*
* 2000: *When the Smoke Clears: Sixty 6, Sixty 1*
* 2001: *Choices: The Album*
* 2003: *Da Unbreakables*
* 2005: *Choices II: The Setup*
* 2005: *Most Known Unknown*
* 2008: *Last 2 Walk*

### מיני-אלבומים
* 1995: *Live by Yo Rep*

### אלבומי אוסף
* 1996: 
* 1999: *Underground Vol. 2: Club Memphis*
* 2000: *Underground Vol. 3: Kings of Memphis*
* 2005: *Most Known Hits*
* 2006: *Smoked Out Music: Greatest Hits*
* 2007: *Prophet's Greatest Hits*

### מיקסטייפים
* 1994: *Smoked Out, Loced Out*
* 2000: *We Never Sleep*
* 2002: *We Never Sleep Vol. 2*
* 2004: *We Never Sleep Vol. 3*
* 2007: *We Never Sleep Vol. 4*

## קישורים חיצוניים

* 

## הערות שוליים

קטגוריה:להקות היפ הופ אמריקאיות
קטגוריה:אמני קולומביה רקורדס
קטגוריה:צמדים מוזיקליים אמריקאיים
קטגוריה:להקות שהוקמו בשנת 1991
קטגוריה:זוכי אוסקר: כותבי השיר המקורי הטוב
גשר הזהב (וייטנאם)

**גשר הזהב** (בוייטנאמית: **Cầu Vàng**) הוא גשר להולכי רגל באורך 150 מטרים הממוקם בסמוך לעיר דה נאנג שבווייטנאם.

## המבנה
הגשר תוכנן על ידי ארכיטקטים מאוניברסיטת הו צ'י מין סיטי לאדריכלות .

בנייתו החלה ביולי 2017, והסתיימה באפריל 2018. הגשר נפתח לציבור ביוני 2018.

## מיקום
הגשר ממוקם באתר הנופש בה נא הילס , שממערב לעיר דה נאנג שבווייטנאם.

הגשר נועד לחבר את תחנת הרכבל לגנים שסובבים את האזור כדי להימנע משיפוע תלול, והוא מהווה אטרקציה תיירותית.

מסביב הגשר בנויות שתי ידיים גדולות מפיברגלס ותיל, שנועדו ליצור אשליה כאילו הן מחזיקות את הגשר.

## קישורים חיצוניים

## הערות שוליים

קטגוריה:וייטנאם: גשרים
זהב, וייטנאם
פלוטרכוס מאתונה

**פלוטרכוס מאתונה** (ביוונית: **Πλούταρχος ὁ Ἀθηναῖος**; סביבות 350 – 430 לספירה) היה פילוסוף ונאופלאטוניסט יווני שלימד באתונה בראשית המאה ה-5. הוא הקים שם מחדש את האקדמיה האפלטונית והפך למנהיגה. הוא כתב פרשנויות על אריסטו ואפלטון, והדגיש את התורות שהיו להם במשותף.

## חייו
פלוטרכוס היה בנו של נסטוריוס ואביהם של הייריוס  ואסקלפיגנייה, שהיו עמיתיו בבית הספר. מקורו של הנאופלאטוניזם באתונה אינו ידוע, אך בדרך כלל רואים את פלוטארכוס כאדם שהקים מחדש את האקדמיה של אפלטון במתכונתו הנאופלאטוניסטית.
פלוטרכוס וחסידיו ("השושלת האפלטונית") טענו שהם תלמידיו של יאמבליכוס, ודרכו, גם של פורפיריוס ופלוטינוס. בין תלמידיו היו סיריאנוס, שהחליף אותו כראש בית הספר, ופרוקלוס.

הפילוסוף דמאסקיוס, בחיבורו "חיי איסודורוס", דן בשאלת דבקותו של אדם במנהג אבותיו, ומביא סיפור על הפילוסופים פלוטרכוס ודומנינוס, שלשניהם נקבעה בחלום במקדש אסקלפיוס (אל הרפואה) אותה התרופה: "לאכול לשבעה בשר חזיר". אולם "פלוטרכוס, למרות שמנהגי אבותיו לא אסרו עליו את הדבר, לא יכול היה לשאת תרופה כזאת, ולכן הזדקף, ובהשעינו את המרפק על ערסלו ובהביטו בפסל של אסקלפיוס, שכן הוא ישן באותה עת בפרוזדור של המקדש, קרא: 'אלי, מה היית פוקד על יהודי לו לקה במחלה זו? הרי ברור שלא היית דוחק בו למלא כרסו בבשר חזיר?'. כך הוא אמר, והנה מיד בקעה מן הפסל בת־קול ערבה מאת אסקלפיוס, שהציע מזור אחר למחלה".

## פילוסופיה
העיקרון העיקרי של פלוטרכוס היה שלימוד אריסטו חייב להקדים את לימוד אפלטון, וכמו הפלטאוניסטים האמצעיים , האמין בהמשכיות בין שני הסופרים. במטרה זו הוא כתב פרשנות לספרו של אריסטו "על הנשמה" (De Anima), שהייתה התרומה החשובה ביותר לספרות האריסטוטלית מאז תקופתו של אלכסנדר מאפרודיסיאס; ופרשנות ל"טימאיוס" של אפלטון.
כדוגמתו עשו גם סיריאנוס ואחרים מבית הספר. הרוח הביקורתית הגיעה לשיאה הגדול ביותר בפרוקלוס, המפרש המוכשר ביותר של תקופה מאוחרת זו של סינקרטיזם.

פלוטרכוס היה בקיא בכל המסורות התאורגיות של בית הספר, והאמין, יחד עם יאמבליכוס, באפשרות להגיע לחיי קודש עם האלוהות באמצעות המדיום של הטקסים התאורגיים. שלא כמו האלכסנדריסטים וסופרי הרנסאנס המוקדמים, הוא טען כי הנשמה הכרוכה בגוף על ידי קשרי הדמיון והתחושה אינה מתה עם אמצעי התחושה החומריים.

בפסיכולוגיה, בעודו הוא מאמין שההיגיון הוא הבסיס והיסוד של כל תודעה, הוא הציב בין תחושה למחשבה את יכולת הדמיון, אשר, בהיותה נבדלת משניהם, היא פעילות הנפש תחת גירוי של תחושה בלתי פוסקת. במילים אחרות, היא מספק את חומר הגלם להפעלת התבונה. התבונה קיימת אצל ילדים כיכולת לא-מתופעלת, אצל מבוגרים כפועלת על פי נתוני התחושה והדמיון, ובפעילותה הטהורה היא האינטליגנציה הטרנסצנדנטלית או הטהורה של האל.

## קישורים חיצוניים

* 

## הערות שוליים

קטגוריה:סופרים ביזנטים
קטגוריה:מחברים כותבי יוונית
קטגוריה:אישים שחיו במאה ה-4
קטגוריה:נפטרים ב-430
דולפיני אשדוד

**דולפיני אשדוד** היא קבוצה ישראלית בקטרגל (כדורגל אולמות) המבוססת על שחקנים חירשים וכבדי שמיעה שנוסדה בשנת 2000, והקימה באשדוד מועדון ספורט של חירשים לשחקני קטרגל. המועדון משתתף במשחקי ליגה בקטרגל הנערכים על ידי ארגון הספורט של החרשים בישראל (אס"ח), זכה ב-11 אליפויות ישראל, מהן תשע אליפויות רצופות מאז 2015, וזכה ארבע פעמים בגביע המדינה תחת אס"ח, נכון ליוני 2024. יושב ראש המועדון הוא נדב משה כהן, שנבחר במקום יעקב אוליאל.

המועדון משתתף בתחרויות DCL הנערכות באירופה, וזכה פעמיים באליפות אירופה בשנים 2018 ו-2019. לצד משחקי הליגה באס"ח, משתתף בליגת כדורגל באולמות הראשונה של ההתאחדות לכדורגל בישראל, וזכה ב-2 אליפויות ישראל לעונות 2019/2020 ו-2020/2021 בליגה זו.
ביוני 2022 הודיע אוליאל על יציאתו לחופשה אחרי יותר מעשרים שנות פעילות במועדון.

## היסטוריה
בשנת 2000 יזם משה לוי מארגון הספורט של החרשים בישראל את ליגת הקטרגל לחירשים בישראל. בליגה זו, הקימו יעקב אוליאל וחיים זפרני קבוצת קטרגל של חברי סניף אשדוד באגודת החרשים בישראל. בשנת 2011 יסד אוליאל עם דן בן ציון את "העמותה לעידוד הספורטאי החירש אשדוד", המנהלת את הקבוצה.

באוגוסט 2019 השתתף שחקן המועדון מאיר סמימי באודישן לתוכנית הטלוויזיה נינג'ה ישראל בערוץ 12.

המועדון זכה פעמיים באליפות אירופה ב-DCL בשנים 2018–2019, ובמקום שלישי בשנת 2020.

במועדון יש 35 שחקנים, המשתתפים בשלושה סגלים: אס"ח, DCL והתאחדות הכדורגל. חלקם משחקים רק במסגרת אחת, חלק משחקים בשתי מסגרות וחלק משחקים בכל המסגרות. השחקנים אינם מקבלים משכורת, ומשחקים בקבוצה גם שומעים.

ב-7 באפריל 2020 בעיצומה של התפרצות נגיף הקורונה בישראל ראיין לב ברימן מרחוק את ממלא מקומו של יושב ראש המועדון, נדב כהן, על התמודדות המועדון עם המשבר.

במחזור ה-13 של ליגת ההתאחדות לכדורגל בישראל, נעצרו המשחקים עקב משבר הקורונה. לקבוצה של נחלת יצחק היה משחק עודף, והקבוצה שמולה הייתה צריכה לשחק קבוצת דולפיני אשדוד כבר הפסידה בביתה 7-0 מול אשדוד במחזור הראשון. ההתאחדות החליטה להעניק את האליפות לדולפיני אשדוד על סמך הצלחותיה במשך כל עונת 2019/20, והמועדון ערך מסיבת אליפות.

בנובמבר 2020 התראיין אוליאל וסיפר על ההגרלה של אופ"א בשווייץ, שבה נקבע כי מועדון אשדוד ישחק במוקדמות ליגת האלופות מול אלופת רומניה יונייטד גלאטי ב-29 בנובמבר 2020 בשיטת נוק אאוט, על ההתארגנות למשחק בזמן משבר הקורונה, ועל אס"ח שהחליט כי DCL באירופה תקבע את הנציגה הישראלית. בתגובה טען אס"ח כי הפנייה אל DCL הייתה אחרי שלא הסתיימו המשחקים בישראל. באליפות אופ"א ניצחה גלאטי את אשדוד בתוצאה 0:1. שוער הקבוצה, שפיר חפיף, הוא גם שוער נבחרת ישראל בכדורגל אולמות.

בעונת 2020/2021 המשיכה הקבוצה בהצלחתה וזכתה באליפות נוספת של ליגת כדורגל באולמות הראשונה של ההתאחדות, לאחר תיקו 3:3 במשחק, וניצחון של 3:7 בהארכה על אס"א טכניון חיפה, היריבה לתואר.

במרץ 2023 הקבוצה הודיעה על מינויו של יעקב שנפר לתפקיד מנהל הקבוצה תחת ניהולו הקבוצה זכתה באליפות אס״ח לשנת 2023 לאחר שגברו על אריות חיפה  

בפברואר 2024 זכתה דולפיני אשדוד במקום שני בליגת האלופות לחירשים באירופה שנערכה במדריד בספרד, אחרי שגברה על דיסלדורף בחצי הגמר והפסידה בגמר לקבוצה מולבה. שוער הדולפינים שפיר חפיף נבחר כשוער המצטיין בטורניר בפעם השנייה ברצף.

ביוני 2024 זכתה הקבוצה באליפות תשיעית בליגת קטרגל של אס"ח.

## ראו גם
* שפת הסימנים הישראלית

## קישורים חיצוניים
* 
* , עם כתוביות בעברית

## הערות שוליים

קטגוריה:קבוצות קטרגל ישראליות
קטגוריה:אשדוד: מועדוני ספורט
קטגוריה:לקות שמיעה בישראל
פריה (קבוצה)

**פריה** (שם מדעי: Ferae) הוא ענף של יונקים בעלי שליה מהקבוצה לאורסיאתריה, הכולל כיום את סדרת הפנגולינאים ואת סדרת הטורפים כשסדרות נוספות נכחדו.

קבוצה זו קיימת כבר מסוף הקרטיקון שלפני 78 מיליון שנה והיא החלה להתפצל משאר בני קבוצת הלאורסיאתריה, הכוללת גם את מיני הפרסתנים (למעט הפילאים וקרוביהם) וכן את אוכלי החרקים והעטלפים.

בעבר שייכו את הפנגולינאים לקרוביהם של הדלשינאים עקב מבנה הגוף הדומה לדובי נמלים כמו לשון ארוכה דביקה, טפרים חזקות בקצה הכפות והיעדר שיניים. עם זאת מחקרים על מבנה המוח הקטן כמו דמיון קטן במבנה שורש כף היד וכן חלבוני DNA משותפים, הוביל להפרדתם לסדרה עצמאית הקרובה לטורפים. עם זאת הם התרחקו מאוד מאבות הטורפים והתמחו באכילת נמלים ובהתגוננות משוריינת.

שאר בני הקבוצה כמו הטורפים, המיאקויים והקראודונטים הנכחדים הפכו ליונקים אוכלי בשר מובהקים יותר ויותר שהפכו לאיטם לכמה מהטורפים הגדולים והמאיימים ביותר. מבנה שיניהם הותאם פחות ופחות לאכילת צמחייה, אף שמספר מינים כמו הפנדה הענקית התבססו עליה בהמשך. כמה מהמינים כמו הלוטרות וטורפי הים התפתחו לחיים בים.

## מיון
*קבוצה דמויי טורפים (Carnivoramorpha)
**על-משפחה מיאקויים (Miacoidea)? - נכחדה
**סדרה טורפים (Carnivora)
*קבוצה פוליודונטמורפה (Pholidotamorpha)
**קבוצה פלאנודונטה (Palaeanodonta) - נכחדה
**סדרה פנגולינאים (Pholidota)
*סדרה קראודונטים (Creodonta) - נכחדה

**קבוצות נכחדות שאולי משויכות לקבוצה**:
* כימולסטיים (Cimolesta)
* מזוניכידים (Mesonychia)
* Arctocyonidae - בה הארקטוקיון
* Pentacodontidae
* Periptychidae
* Oxyclaenidae
* Didelphodontidae
* Palaeoryctidae
* Wyolestidae

## קישורים חיצוניים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
*
Believe It

**Believe It** (בעברית: **תאמין בזה**) הוא סינגל שהוקלט על ידי הזמר והראפר הקנדי PartyNextDoor בהשתתפות הזמרת הברבדית ריהאנה. הסינגל יצא מתוך אלבום האולפן השלישי של הזמר, Partymobile. השיר יצא לאור ב-27 במרץ 2020 על ידי חברת תקליטים OVO סאונד ווורנר מיוזיק גרופ.

ריהאנה התארחה בסינגל זה לאחר שלוש שנים בהן לא עשתה כן. הסינגל הקודם בו התארחה היה "Lemon" של N.E.R.D, שיצא בשנת 2017.

## רקע וכתיבה

PartyNextDoor כתב בעבר מספר שירים לריהאנה, ביניהם "Work", "Sex with Me" ו-"Wild Thoughts".

מפיק חברת התקליטים קארדיאק, בתחילה יצר קטע אינסטרומנטלי של הסינגל, הכולל "גיטרה שזורה ומדגם קולי מורכב". לאחר מכן הוא שלח אותו לביזנס בו, שהיה במחנה כתיבה בפריז, אף על פי שעבד על השיר עם אמן ללא שם, הוא העביר אותו לנינטפור, שהעביר את השיר ושלח אותו אל PartyNextDoor, חברו.
לאחר מכן החל להקליט את השיר והמתין לאישורה של ריהאנה שתקליט את חלקה בסופו של דבר. ריהאנה סיימה את שירה בשבוע שיצא האלבום. ביזנס בו ונינטפור לא שמעו את הגרסה הסופית של השיר עם ריהאנה על המסלול עד ליציאת האלבום עצמו ב-27 במרץ.

בסמוך לצאת כסינגל, הועלה השיר לרשת הזרמת המדיה ספוטיפיי, תוך שצבר למעלה מ-62 מיליון השמעות.

## וידאו קליפ
טרם יציאת הווידאו קליפ של השיר, העלה PartyNextDoor לערוץ היוטיוב שלו את האודיו המלא של השיר, אשר כלל את מילות השיר

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ריהאנה
קטגוריה:שירי פלטינה כפולה בארצות הברית
קטגוריה:סינגלים בהוצאת OVO סאונד
The Pains of Growing

**The Pains of Growing** (בעברית: **כאבי הגדילה**) הוא אלבום האולפן השני של הזמרת-יוצרת הקנדית אלסיה קארה. האלבום יצא לאור ב-30 בנובמבר 2018 על ידי חברת התקליטים דאף ג'אם. מתוך האלבום יצאו שלושה סינגלים.

האלבום הגיע למקום ה-71 במצעד הבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אלסיה קארה
קטגוריה:אלבומים באנגלית
קטגוריה:אלבומי זהב בקנדה
קטגוריה:אלבומי חברת דאף ג'אם
הנסי ונום F5

**הנסי ונום F5**, באנגלית : **Hennessey Venom F5**, היא מכונית ספורט אמריקאית עתירת ביצועים המוגדרת מכונית-על, מתוצרת חטיבת מכוניות-העל **Hennessey Special Vehicles**  בבעלות יצרנית מכוניות הספורט **[[Hennessey Performance Engineering]]**  אשר מיוצרת משנת 2019.

## "הנסי ונום F5"

* השם "F5" הוא התייחסות ל-סופת טורנדו בדרגה F5, הדירוג הגבוה ביותר בסולם פוג'יטה . מהירות הרוח נעה בין 419–512 קמ"ש
* מפעל ומטה היצרנית בעיר "Sealy",  בטקסס
* היצרנית "Hennessey Performance Engineering" התקשרה עם דלתא מוטורספורט ("Delta Motorsport" ) מסילברסטון , אנגליה לפיתוח הרכב. דלתא מוטורספורט ייצרה גם את כל מכוניות הדור הקודם של Venom GT עבור הנסי במתקן שלה באנגליה.
* מדגים חיצוני של ה-"F5" נחשף בתערוכת SEMA  (שם מלא: Specialty Equipment Market Association) האמריקאית בלאס וגאס ב-1 בנובמבר 2017. הדגם לא הכיל מנוע או פנים.
* השלדה והגוף עשויים כמעט כולם מסיבי פחמן
* 2 מושבים
* מנוע אחורי-מרכזי, מנוע בלוק ברזל
* סוג הנעה: הנעה אחורית
* תמסורת: תיבת הילוכים חצי מצמדית בעלת מצמד יחיד, עם מסבי ההנעה, מניעה את הגלגלים האחוריים
* מהירות מרבית: 
* האצה מ-0 ל-100 קמ"ש היא 2.4 שניות
* מקדם גרר - 0.33
* מחיר היחידה בארצות הברית - 1.6 מיליון דולר, ו-1.2 מיליון לירה שטרלינג באירופה עם ייצור מתוכנן של 24 יחידות בלבד.

## תמונות

קובץ: Hennessey Venom F5 Back Genf 2018.jpg| "הנסי ונום F5"
קובץ:Hennessey Venom F5 Genf 2018.jpg | "הנסי ונום F5"
קובץ:Hennessey Venom, GIMS 2018, Le Grand-Saconnex (1X7A1388).jpg | "הנסי ונום F5"


## ראו גם
* הנסי ונום GT

## קישורים חיצוניים

* 
* 
* 

## הערות שוליים

קטגוריה:מכוניות ספורט
קטגוריה:מכוניות על
קטגוריה:דגמי מכוניות שהושקו ב-2019
קטגוריה:מכוניות מנוע מרכזי
קטגוריה:מכוניות עשויות סיבי פחמן
4Q41

**4Q41** (נקראת גם **4QDeut****n** ומכונה גם "**מגילת כל הנשמות**" (All Souls Deuteronomy)) היא מגילה המכילה קטע מספר דברים שנמצאה בין מגילות קומראן סמוך לים המלח.

## תולדות המגילה

המגילה היא אחת מכ-600 מגילות שנמצאו על ידי בדואים במערה מס' 4 בשנת 1952 במצוק החוואר מול קומראן. במערה נמצאו 14 קטעים מספר דברים (מסומנים באותיות a עד n) וקטע זה הוא הגדול מביניהם. לצורך מימון הרכישה של המגילות מידי הבדואים נתרמו כספים ממוסדות אקדמאים ודתיים מרחבי העולם. הכסף לרכישת מגילה זו נתרם על ידי כנסיית כל הנשמות  במנהטן, ומכאן כינויה כ"כמגילת כל הנשמות". תוכן המגילה פורסם לראשונה על ידי פרנק מור קרוס מאוניברסיטת הרווארד בשנת 1969. הפרסום הרשמי נעשה בכרך 14 של תגליות במדבר יהודה על ידי סידני ווייט קרופורד  בשנת 1995. הקטע מתוארך לתקופה ההרודיאנית המוקדמת בשנים 30 עד 1 לפני הספירה.

## תוכן המגילה
המגילה מכילה 4 טורים שלמים ושני טורים חלקיים של פסוקים מספר דברים. התוכן הוא מפרק ח' פסוקים ה' עד י', ופרק ה' מפסוק א' עד פרק ו' פסוק א'. הקטע מאופיין בשינויים דקדוקיים רבים שנמצאו ברוב הקטעים המקראיים במגילות קומראן (כמו "לוא" במקום "לא", "כול" במקום "כל") ובשינויים יותר משמעותיים. הקטע עורר עניין רב במחקר כי הוא כולל את עשרת הדיברות של ספר דברים במלואו. במחקר נעשו השוואות בין נוסח הקטע מקומראן לנוסח המסורה, הנוסח השומרוני ופפירוס נאש.

## עשרת הדיברות

כאמור בנוסח עשרת הדיברות שבמגילה ישנם שינויים רבים הנובעים מהדקדוק המיוחד של מגילות קומראן המקראיות. מעבר לכך הנוסח דומה לנוסח המסורה למעט שינוי בולט בדיבר של יום השבת. בין הדיבר של יום השבת שבספר שמות לבין הדיבר בספר דברים יש שינוי בפסוק הנותן טעם לשמירת השבת. בספר שמות הטעם הוא טעם אוניברסלי -"כִּי שֵׁשֶׁת יָמִים עָשָׂה ה' אֶת הַשָּׁמַיִם וְאֶת הָאָרֶץ אֶת הַיָּם וְאֶת כָּל אֲשֶׁר בָּם וַיָּנַח בַּיּוֹם הַשְּׁבִיעִי עַל כֵּן בֵּרַךְ ה' אֶת יוֹם הַשַּׁבָּת וַיְקַדְּשֵׁהוּ" (שמות, כ', י), ובספר דברים הטעם הוא "לאומי" - "וְזָכַרְתָּ כִּי עֶבֶד הָיִיתָ בְּאֶרֶץ מִצְרַיִם וַיֹּצִאֲךָ ה' אֱלֹהֶיךָ מִשָּׁם בְּיָד חֲזָקָה וּבִזְרֹעַ נְטוּיָה עַל כֵּן צִוְּךָ ה' אֱלֹהֶיךָ לַעֲשׂוֹת אֶת יוֹם הַשַּׁבָּת" (דברים ה', טו). המגילה כותבת את הטעם הלאומי כמו בספר דברים בנוסח המסורה ומייד אחריו מוסיפה את הטעם האוניברסלי כמו בספר שמות.

## לקריאה נוספת

* Sidnie Ann White, The All Souls Deutoromony and the Decalogue, JBL, 1990
* E. Ulrich, F. M. Cross, et al., Qumran Cave 4.IX: Deuteronomy, Joshua, Judges, Kings ( DJD XIV ; Oxford: Clarendon, 1995; reprinted 1999)


## קישורים חיצוניים
*מגילת 4Q41 באתר הספרייה המקוונת של מגילות מדבר יהודה ע"ש ליאון לוי של רשות העתיקות

קטגוריה:מגילות מדבר יהודה
קטגוריה:ספר דברים
קטגוריה:עשרת הדיברות
דמר

**דמר** (בפלמית: **Demer**) הוא נהר באורך של 85 קילומטר במזרח בלגיה, יובל השפך לנהר הדיילה  הנהר זורם דרך המחוזות הבלגים לימבורג וולאמס בראבנט . מקור הנהר הוא ליד העיר טונגרן .

הערים המרכזיות ביותר שיושבות על גדות הנהר (החל ממקורו) הן בילזן , האסלט  וארסכוט . היובלים הנשפכים לדמר הם הנהרות הרק, חטה וולפ, שלושתם במחוז הלן .

משמעות השם "דמר" בשפות קלטיות במילים "tam" (צבע כהה) ו"ara" (מים), המקנות את המשמעות "נהר הצבע הכהה".

## קישורים חיצוניים

קטגוריה:בלגיה: נהרות
קטגוריה:פלנדריה: גאוגרפיה
אל-קאסם בן מוחמד

**אל-קאסם בן מוחמד** (בערבית: **القاسم بن محمد**; 598 – 600) היה בנו הראשון של מוחמד, נביא האסלאם.

## חייו מותו
אל-קאסם נולד במכה, לפני תקופתו של מוחמד כנביא. הוא נפטר בגיל מאוד צעיר, יש אומרים בגיל 17 חודשים, יש אומרים בגיל שנה, ויש אומרים בגיל שנתיים, ויש שאף אומרים בגיל 3 שנים.

## משפחה
סבו וסבתו מצד אביו היו עבדאללה בן עבד אל-מוטליב ואמינה בנת והב, בעוד שסבו וסבתו מצד אמו היו ח'ווליד בן אסד ופאטמה בת זאידה.

אביו היה מוחמד, ואמו הייתה חדיג'ה. היו לו שני אחים, איבראהים ועבדאללה. כמו כן, היו לו ארבע אחיות: זיינב, רוקייה, אום כולת'ום, ופאטמה.

## קישורים חיצוניים

## הערות שוליים

קטגוריה:אסלאם
נובל בונגו-קולו

**די נובל ריצ'י בונגו-קולו** (בצרפתית: **Dy Nobel Ritchy Boungou Colo**; נולד ב-26 באפריל 1988 בברזוויל, הרפובליקה של קונגו) הוא כדורסלן קונגולזי-צרפתי המשחק בעמדת הסמול פורוורד, במועדון הכדורסל פריז מליגת הכדורסל הצרפתית השנייה (LNB Pro B).

בונגו-קולו משחק גם בנבחרת צרפת בכדורסל.

## קריירה
בונגו-קולו, בנו של דיפלומט קונגולזי, נולד בעיר ברזוויל שברפובליקה של קונגו.

החל את קריירת המשחק שלו בגיל 15 כאשר שיחק כשחקן נוער בקבוצת הכדורסל המקומית של העיר ז'וביזי-סור-אורז'.

בשנת 2007 כאשר הוא בן 19, חתם לראשונה על חוזה מקצועני לשנתיים בקבוצת הכדורסל אורליאן כאשר בסופן העמיד ממוצעים של 15.7 נקודות, 8.6 ריבאונדים ו-4.1 חסימות.

בשנת 2009 חתם על חוזה בקבוצת הכדורסל היירס טולון כאשר זאת שיחקה בליגת הכדורסל הצרפתית הראשונה.

בשנת 2011 חתם בקבוצת הכדורסל הצרפתית לה-מאן סארת אך נחתך ממנה בחודש ינואר 2012.

בחודש פברואר 2012, חתם בקבוצת הכדורסל לימוז' במהלך עונה זו זכה עם הקבוצה באליפות הליגה הצרפתית השנייה וזכה בתואר ה-MVP של המשחק.

בתאריך 19 ביוני 2013, חתם בונגו-קולו על האכת חוזה עם לימוז' על לשנת 2016.

בחודש יולי 2014, השתתף בליגת הקיץ של ה-NBA.

בעונת 2014/2015 השתתפה לימוז' ליגת הכדורסל האירופית היורוליג הקבוצה.

בחודש אוקטובר 2014 קבוצתו השיגה ניצחון ראשון במפעל עם 61:70 ביתי על צ'דביטה זאגרב כאשר בונגו-קולו הצטיין עם 17 נקודות ובחודש נובמבר של אותה שנה שיחק עם קבוצתו נגד קבוצת מכבי תל אביב.

בתאריך 20 ביוני 2015, זכה באליפות צרפת בכדורסל לאחר שקבוצתו ניצחה את שטרסבורג בסדרת פלייאוף בתוצאה 1–3.

בתאריך 29 באוגוסט 2016, לאחר חמש שנים בלימוז', חתם בונגו-קולו לשנה אחת במועדון הכדורסל הרוסי, חימקי מוסקבה שאומנה על ידי דושקו איבנוביץ' שרצה להחתים את השחקן כשאימן פנאתינייקוס.

בתאריך 5 ביולי 2017, עזב את חימקי מוסקבה.

בתאריך 21 באוגוסט 2017, חתם בקבוצת הכדורסל הספרדית סביליה ממנה נחתך בחודש דצמבר 2016.

בתאריך 6 בפברואר 2018, חתם בקבוצת הכדורסל האיטלקית אוקסיליום טורינו וזכה איתה בגביע האיטלקי.

בחודש פברואר 2019, חתם על חוזה עד סוף העונה עם קבוצת חובנטוד בדאלונה.

בחודש יולי 2019, חזר לצרפת וחתם במועדון הכדורסל פריז.

## סטטיסטיקות קריירה
### ביורוליג

## קישורים חיצוניים

* פרופיל השחקן באתר היורוליג
* פרופיל השחקן באתר Proballers
* 37 שחקנים התחייבו לצרפת עד אולימפיאדת 2020, פיב"א
* 
* 

## הערות שוליים

קטגוריה:כדורסלנים צרפתים
קטגוריה:כדורסלני לימוז'
קטגוריה:צרפתים שנולדו ב-1988
פרס גרובר בקוסמולוגיה

**פרס גרובר בקוסמולוגיה** (באנגלית: The **Gruber Prize in Cosmology**) הוא פרס בין־לאומי בקוסמולוגיה שנוסד בשנת 2000 על ידי קרן גרובר ובסיסו באוניברסיטת ייל, בניו הייבן, קונטיקט. פרס הקוסמולוגיה מכבד קוסמולוג, אסטרונום, אסטרופיזיקאי או פילוסוף מדעי מוביל עבור תגליות תאורטיות, אנליטיות, מושגיות או תצפיות המובילות להתקדמות מהותית בהבנת היקום. החל משנת 2001, פרס גרובר בקוסמולוגיה ממומן במימון משותף של קרן גרובר והאיגוד האסטרונומי הבין־לאומי וניתן בתדירות שנתית. הפרס בקוסמולוגיה מורכב ממדליית זהב ופרס כספי. נכון לשנת 2025, סכום הפרס הוא 500,000 דולר. פרס גרובר בקוסמולוגיה, הוא אחד משלושה פרסים בין־לאומיים שנוסדו על ידי קרן גרובר.(שני הפרסים האחרים הם**;** פרס גרובר בגנטיקה שנוסד בשנת 2001 ופרס גרובר במדעי המוח שנוסד בשנת 2004 ובכל אחד מהם מוענק מדליית זהב ופרס כספי זהה). מקבלי פרס הקוסמולוגיה נבחרים על ידי מועצה מייעצת בין־לאומית המונה שבעה חברים, המועמדים על ידי האיגוד האסטרונומי הבין־לאומי ושלושה איגודים מדעיים בין־לאומיים אחרים בתחומים הרלוונטיים לקוסמולוגיה.

## רשימת זוכי הפרס
להלן רשימת  הזוכים נכון לשנת 2025:
* **2000** - אלן סנדייג' , ג'יימס פיבלס 
* **2001** - מרטין ריס
* **2002** - ורה רובין
* **2003** - רשיד סונייב , מנהלו של מכון מקס פלאנק לאסטרופיזיקה 
* **2004** - אלן גות' ואנדריי לינדה
* **2005** - ג'יימס גאן , המתכנן הראשי של טלסקופ החלל האבל
* **2006** - ג'ון מאת'ר וקבוצת המחקר של הלוויין קובי
* **2007** - קבוצת חיפוש סופרנובה High-Z  פרויקט סופרנובה קוסמולוגיה , בריאן שמידט וסול פרלמוטר
* **2008** - ג'ון ריצ'רד בונד  מנהל המכון הקנדי למחקר מתקדם  תוכנית קוסמולוגיה וכוח משיכה, המכון הקנדי לאסטרופיזיקה תאורטית 
* **2009** - ונדי פרידמן מנהלת המצפים של מכון קרנגי למדע, רוברט קניקוט  מנהל המכון לאסטרונומיה  וג'רמי מולד  פרופסור חבר באוניברסיטת מלבורן.
* **2010** - צ'ארלס סטידל  פרופסור במכון הטכנולוגי של קליפורניה, מתוך הכרה במחקריו המהפכניים על הגלקסיות הרחוקות ביותר ביקום.
* **2011** - סיימון ווייט , קרלוס פרנק , מארק דייוויס  וג'ורג' אפסטתיו 
* **2012** - צ'ארלס ל. בנט 
* **2013** - ויאטצ'לוב מוקאנוב  ואלכסיי סטארובינסקי 
* **2014** - סידני ואן דן ברגה , ג'אן אינסטו , קן פרימן  ור. ברנט טולי 
* **2015** - ג'ון קרלסטרום , ג'רמיה פ. אוסטריקר  ולימאן פיצ' 
* **2016** - רונלד דרייבר , קיפ תורן, ריינר וייס וצוות LIGO
* **2017** - סנדרה פאבר
* **2018** - נאצאראו מנדולזי, ז'אן לופ פוג  וצוות טלסקופ החלל פלאנק בסוכנות החלל האירופית
* **2019** - ניק קייזר  וג'וזף סילק 
* **2020** - לארס הרנקוויסט  וולקר ספרינגל
* **2021** - מארק קמיונקובסקי , אורס סלג'ק  ומטיאס זלדריאגה 
* **2022** - פרנק אייזנהאואר 
* **2023** - ריצ'רד אליס 
* **2024** - 
* **2025** -  ו
## קישורים חיצוניים
*  

## הערות שוליים

*
גרובר בקוסמולוגיה
גרובר בקוסמולוגיה
פורד פלקון XY

**פורד פלקון XY** (באנגלית: **Ford Falcon XY**, קרוי גם: **Ford Futura (XY)**, קרוי גם: **Ford Fairmont (XY)**) היא מכונית משפחתית גדולה מתוצרת יצרנית הרכב **פורד אוסטרליה** , חברת בת של **[[פורד]]** אשר יוצרה בין השנים 1972–1970 באוסטרליה.

## תצורות
* 4 דלתות - סדאן (6 נוסעים: 3+3, 5 נוסעים: 2+3).
* 5 דלתות - סטיישן.
* 2 דלתות - מסחרית.
* 2 דלתות - טנדר ("Falcon Utility").

## "פורד פלקון XY"
* יוצרו 118,666 יחידות. מדגם "GT" יוצרו 1,557 יחידות. מדגם "GT-HO" יוצרו 300 יחידות.
* דגמי "פורד פלקון XY" יוצרו בין אוקטובר 1970 – מרץ 1972.
* בשנת 1972 יוצרו 432 יחידות בתצורת טנדר מסוג "Utility" עם הנעה כפולה 4x4.
* מנוע קדמי.
* מנוע בנזין.
* סוג הנעה: הנעה אחורית.
* "פורד פלקון XY" מסדרת "GT", דגם "GTHO Phase III" הוגדר כ"מכונית שרירים". יוצר ממאי 1971. בדגם הורכב מנוע V8 צילינדרים, 5,763 סמ"ק המפיק 300 כ"ס ב-5,400 סל"ד, יחס דחיסה 11.5:1, תאוצה בין 0–97 קמ"ש היא 6.4 שניות, הדגם הגיע למהירות 225 קמ"ש.
* תאוצה בין 0–100 קמ"ש היא 10.7 שניות (דגם 3.28 ליטר המשודך לתיבת הילוכים ידנית 4 מהירויות).

## תמונות

קובץ:1971 Ford XY Falcon - NSW Police (5125376097).jpg | "פורד פלקון XY", שנת 1971
קובץ:1971 Ford Falcon (XY) (33390275626).jpg | "פורד פלקון XY", שנת 1971
קובץ:1971 Ford Falcon 500, right rear (MHV).jpg | "פורד פלקון XY", שנת 1971
קובץ:1971 Ford XY Falcon GT Sedan (16569837840).jpg | "פורד פלקון XY", דגם "GT" סדאן
קובץ:1972 Ford XY Falcon Utility (24663726758).jpg | "פורד פלקון XY", שנת 1972 - טנדר מסוג "Utility"
קובץ:Ford Falcon XY Utility c.1972-3 (Australia) (16570748107).jpg | "פורד פלקון XY" - טנדר מסוג "Utility"
קובץ:1971 Ford XY Falcon hearse (5304422679).jpg | "פורד פלקון XY", שנת 1971 - סטיישן
קובץ:1971 Ford XY Falcon Wagon (6547886433).jpg | "פורד פלקון XY", שנת 1971 - סטיישן
קובץ:Ford Falcon XY Panel Van (15592830163).jpg | "פורד פלקון XY" - מסחרית
קובץ:1970-72 XY Van Black==.JPG | "פורד פלקון XY" - מסחרית


## ראו גם
* פורד
* פורד פלקון
* פורד פלקון XA
* פורד פלקון XP
* פורד פלקון XG
* פורד פלקון ED
* פורד XY פלקון GT

## קישורים חיצוניים

* 
* 

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:מכוניות שרירים
XY
קטגוריה:דגמי מכוניות שהושקו ב-1970
קטגוריה:כלי רכב המיוצרים באוסטרליה
מגפת הקורונה בערב הסעודית

**[[מגפת הקורונה]]**, בה חלו רבים במחלת נגיף הקורונה בערב הסעודית, אשר התפשטה אל המדינה בתחילת מרץ 2020.

## התפשטות המגפה
ב-27 בפברואר הודיעו הרשויות בסעודיה כי יעצרו באופן זמני את העומרה, "העלייה הקטנה" לרגל לאתרים הקדושים בממלכה, שאותה מבצעים כ-19 מיליון מוסלמים מדי שנה.

ב-2 במרץ הודיעה ערב הסעודית על מקרה ראשון של הדבקה בנגיף הקורונה בשטחה- אזרח סעודי שחזר למדינה מאיראן דרך בחריין.

ב-9 במרץ הודיעה ערב הסעודית על השהיית כל הטיסות לאיחוד האמירויות הערביות, כווית, בחריין, מצרים, עיראק, לבנון, צרפת, גרמניה, עומאן, ספרד, טורקיה, איטליה, קוריאה הדרומית וסוריה עקב התפשטות נגיף הקורונה בשטחן.

ב-14 במרץ הודיעה ערב הסעודית על השהיית כל הטיסות הבינלאומיות אליה וממנה החל מ-15 במרץ למשך שבועיים.

ב-16 במרץ הודיעה ערב הסעודית על סגירת כל בתי הקפה והמסעדות ברחבי הממלכה.

ב-17 במרץ הודיעה ממשלת ערב הסעודית כי שני המסגדים הקדושים לאסלאם בערים מכה ואל-מדינה יסגרו לקליטת מתפללים המונית.

ב-23 במרץ הודיעה ערב הסעודית על מקרה מוות ראשון מנגיף הקורונה בשטחה.

ב-26 במרץ במהלך פגישת ה-G-20 בשיחת ווידאו, קרא מלך ערב הסעודית, סלמאן בן עבד אל-עזיז, לעמיתיו כי עליהן לסייע למדינות חלשות בעניין טיפול נגיף הקורונה.

ב-29 במרץ הודיעה ערב הסעודית על הטלת עוצר על ריאד, מכה, אל-מדינה וג'דה.

ב-5 באפריל הודיעה ערב הסעודית על סגר מלא על כמה ערים במדינה. ביניהן בירת המדינה, ריאד. סוכנות הידיעות הממלכתית של המדינה, SPA, דיווחה כי המעבר בין הערים ייאסר. עוד דווח כי התושבים יהיו רשאים לצאת מבתיהם לטובת צרכים חיוניים בלבד בין השעות 6:00 בבוקר ל-15:00 בצהריים. בין הערים נמנות גם העיר ג'דה שלחופי הים האדום, העיר טאיף הסמוכה למכה והעיר טבוק שבצפון-מערב המדינה.

ב-9 באפריל, פורסם שמושל ריאד היה במצב קשה אחרי שאובחן כחולה בנגיף. עשרות בני משפחת המלוכה נדבקו גם הם.

ב-12 באפריל מלך סעודיה סלמאן בן עבד אל-עזיז אישר את הארכת העוצר בממלכה עד להודעה חדשה בשל התפשטות נגיף הקורונה.

ב-5 ביוני, חודש העוצר בעיר ג'דה, לשבועיים.

שיא התחלואה היומית היה ביוני ואז החל לרדת באיטיות.

בתחילת חודש הרמדאן, האתרים הקדושים ביותר נותרו ריקים ממתפללים. המסגד הגדול של מכה ומסגד הנביא במדינה, שניהם בערב הסעודית, היו סגורים בשל התפשטות הנגיף. התפילות במסגד במכה בערב הראשון של הרמדאן הוגבלו לאנשי דת ואנשי ביטחון, והטקס הועבר בשידור חי בטלוויזיה. ביולי, היה חאג' מצומצם

באוקטובר, סעודיה פתחה מחדש את המסגד הגדול במכה לכמות מוגבלת.

בשנת 2020, הממלכה צמצמה באופן דרמטי את מספר עולי הרגל לכ-1,000. במרץ 2021, קבעה: רק מי שהתחסן נגד קורונה יוכל להשתתף בחאג'.

נכון לינואר 2024 חלו בקורונה 841,469 בני אדם ומתו 9,646.

## קישורים חיצוניים

* 

## הערות שוליים

ערב הסעודית
קטגוריה:ערב הסעודית: בריאות ורפואה
ערב הסעודית
בית הדין הקבוע לצדק

**בית הדין הקבוע לצדק** הוא בית דין שהוקם על ידי חבר הלאומים ב-1920. הוא התקיים באופן רשמי החלפתו בבית הדין הבין לאומי בהאג, עם הקמת האו"ם. בפועל עבודתו נפסקה עם פרוץ מלחמת העולם השנייה. בית הדין נתן עשרות פסקי דין וחוות דעת מייעצות.

## ראו גם
* חוות הדעת בעניין בתי הספר של המיעוט באלבניה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חבר הלאומים
קטגוריה:בתי דין בין-לאומיים
אמנת בזל (1499)

[ממוזער|המשא ומתן לאמנת בזל בסוף המלחמה השוואבית. השליח של [מילאנו מציג את התנאים שלו למקסימיליאן הראשון, קיסר האימפריה הרומית הקדושה]]
**אמנת בזל** שנחתמה ב-22 בספטמבר 1499 הייתה הסכם שביתת נשק שהחלה אחרי קרב דורנאך שנערך כחלק מהמלחמה השוואבית בין הברית השוואבית לבין הקונפדרציה השווייצרית הישנה.

## ההסכם
ההסכם השיב את הסטטוס קוו הטריטוריאלי על כנו. שמונה מתוך עשרת החברים בליגת עשרת תחומי השיפוט אושרו ככפופים למינוי מבית הבסבורג, אך חברותם בליגה והברית עם הקונפדרציה השווייצרית נועדו להמשיך להתקיים.

סמכות השיפוט בתורגאו, קנטון בשווייץ של ימינו, הועברה לרשות הקונפדרציה השווייצרית. 

## מורשת
בהיסטוריוגרפיה השווייצרית מהמאה ה-19 הוצגה האמנה כצעד חשוב לעצמאות דה פקטו של הקונפדרציה השווייצרית מהאימפריה הרומית הקדושה. לפי וילהלם אושלי (1890), האמנה ייצגה את "הכרת העצמאות של שווייץ מגרמניה". תפיסה זו נעלמה במאה ה-20 שכן לא הייתה כל אינדיקציה לכך שמנהיגי הקונפדרציה באותה עת היו מעוניינים בהתרחקות מהאימפריה. עם זאת, בעקבות האמנה הקונפדרציה התחזקה מאוד כמדינה בתוך האימפריה, ובהמשך התרחבה משמונה קנטונים לשלושה עשר.

## קישורים חיצוניים
*אמנת בזל באנציקלופדיה בריטניקה 
*אמנת בזל, History Today

## הערות שוליים

קטגוריה:האימפריה הרומית הקדושה: אמנות והסכמים
קטגוריה:1499
קטגוריה:הסכמי שלום במאה ה-15
קטגוריה:בזל: היסטוריה
יצחק רודאשבסקי

250px|ממוזער|יצחק רודאשבסקי, סבתו דאבע (דובה) וולושין, בת דודתו שרה וולושין-קליבץ (מימין) ובת דודתו שולה וולושין. וילנה, 1936. מבין המצולמים, רק שרה שרדה בשואה
**יצחק רודאשבסקי** (10 בדצמבר 1927, וילנה (אז בפולין, כיום בליטא) – 1 באוקטובר 1943, פונאר) היה צעיר יהודי שהתגורר בגטו וילנה שבליטא בשנות ה-40 של המאה ה-20. רודאשבסקי כתב יומן שנחשף לאחר השואה, יצא לאור ותורגם למספר שפות.

## קורות חייו
רודאשבסקי היה בנם של אליהו רודאשבסקי ורוזה וולושין, שהגיעו מרומניה לווילנה ב-1923. הוא למד בגימנסיה היהודית של וילנה והצטיין במקצועות הספרות וההיסטוריה.

### בתקופת השואה
בספטמבר 1941 נכלא רודאשבסקי בגטו וילנה. קודם לכן, בעת הפלישה הנאצית לברית המועצות, מיוני 1941, ועד אפריל 1943, כתב רודאשבסקי יומן ביידיש ובו סיפר על חייו ועל מאבקו להישרדות ולקיום רוחני בעת הכיבוש ובגטו. ביומן כתב רודאשבסקי למעלה מ-200 עמודים.

רודאשבסקי סייע באיסוף מידע על הגטו למען הדורות הבאים, והיה פעיל בתנועת נוער סובייטית שפעלה בסתר.

רודאשבסקי נורה למוות בטבח פונאר במהלך חיסול גטו וילנה בספטמבר ובאוקטובר 1943.

### על היומן וחשיפתו
את יומנו של רודשבסקי גילתה בת דודו של רודאשבסקי, שרה וולושין (קליבץ), בשנת 1944, עם שובה לווילנה לאחר שחרור וילנה ביולי 1944 על ידי הצבא האדום. וולושין נמלטה מווילנה עם חיסול הגטו בספטמבר 1943 ולחמה בשורות הפרטיזנים עד יולי 1944.

בסוף המלחמה, חזרה וולושין לבית שבו גרו שתי המשפחות, בחיפושיה אחרי אלבום משפחתי מצאה ספרון קטן ומאובק שאותו זיהתה בקלות כיומן של יצחק. לאחר שניקתה אותו, קראה את הכתוב בו והעבירה אותו לטיפולם של אברהם סוצקבר ושמרקה קאטשרגינסקי.

הרשימה הראשונה ביומן נושאת את התאריך יוני 1941, חודש כיבוש וילנה, ואילו האחרונה את ה-7 באפריל 1943. ההערכה היא כי עד ספטמבר 1942, יצחק תיאר את האירועים בדיעבד, ורק מתאריך זה ואילך החל לכתוב ביומן רשימות בזמן התרחשותן.

ביומן באים לידי ביטוי כישוריו של יצחק: שפתו העשירה, יכולת הביטוי הגבוהה, רגישותו כלפי הסביבה והבנתו את המציאות. בשפה פיוטית ורגישה מתוארות חוויות, חרדות, תהיות ומשאלות של נער בגטו. היומן נכתב ביידיש על פני 204 עמודים של פנקס קטן, חלקו נכתב בעפרון וחלקו בעט.

הקריאה ביומן מאפשרת להציץ אל עולמם של יהודים הנאבקים על חייהם בגטו, שאימת מוות שולטת בו, ולחוות ולו במעט את חיי היומיום דרך נקודת מבטו הייחודית של נער. היומן מעניק הזדמנות להיחשף לצדדים הרגישים של נער שנכפה עליו להתבגר בין חומות הגטו.

היומן פורסם בתרגום לעברית (תרגומו של אברהם יבין בעריכת צבי שנר) בשנת 1968, בתרגום לאנגלית על ידי פרסי מאטנקו (Percy Matenko) ובשנת 1973 פורסם על ידי בית ההוצאה לאור של "בית לוחמי הגטאות", בתרגום לצרפתית בשנת 2016, ובתרגום לליטאית בשנת 2018.

## קישורים חיצוניים

* דף עד שמסרה בת דודתו של רודאשבסקי, שרה וולושין-קליבץ, לזכרו, במאגר שמות קרבנות השואה באתר יד ושם
* על יומנו של יצחק רודאשבסקי, באתר יד ושם 
* הערך על רודאשבסקי ב, באתר יד ושם
* 

## הערות שוליים

קטגוריה:סופרים יהודים ליטאים
קטגוריה:ילדים בשואה: ליטא
קטגוריה:ילדים בשואה: פולין
קטגוריה:כותבי יומן בשואה
קטגוריה:אסירים בגטו וילנה
קטגוריה:קצרמר השואה
קטגוריה:נספים בפונאר
קטגוריה:סופרים ומשוררים שנספו בשואה
קטגוריה:ליטאים שנולדו ב-1927
קטגוריה:נפטרים ב-1943
קריסטין פטי

**קריסטין פטי** (בצרפתית: ** Christine Petit**; נולדה ב-2 בפברואר 1948, ליין  בחבל בורגון-פראנש-קונטה צרפת) היא גנטיקאית צרפתייה. פרופסורית בקולז' דה פראנס ובמכון פסטר. פטי ידועה בעיקר בזכות תרומתה לגילוי המנגנון המולקולרי והניורוני של לקויות השמיעה המולדות.

## השכלה ומסלול מקצועי
פטי למדה רפואה באוניברסיטת פייר ומארי קירי בשנים 1967–1973 וקיבלה תואר MD. ב-1973 למדה במקביל לתואר שני בגנטיקה וביוכימיה באוניברסיטת פריז X. ב-1974 סיימה PhD ברפואה באוניברסיטת פריז V, ב-1974. דוקטורט נוסף, בביוכימיה, מאוניברסיטת דני דידרו ב-1982. במקביל ללימודים עבדה כחוקרת במכון פסטר. פוסט-דוקטורט התחילה ב-1982 במכון בזל לאימונולגיה . והמשיכה בשנים 1983–1984 במכון לביולוגיה מולקולרית של CNRS בג'יף-סור-איבט .

משנת 1993 היא מועסקת במכון פסטר. בשנים 1993–1996 שימשה כמנהלת המעבדה לגנטיקה מולקולרית במכון. בהמשך ניהלה את המעבדה לגנום של היונקים. בשנים 1998–2001 שימשה כראש המחלקה לביוטכנולוגיה. ב-2006 מונתה לראש המחלקה למדעי העצב.

במקביל לעבודתה במכון פסטר, מונתה ב-2002 לפרופסור בקתדרה לגנטיקה ופיזיולגיה של התא בקולז' דה פראנס.

## פעילותה המדעית

תחומי מחקרה של פטי הם גנטיקה של האדם, נוירוביולוגיה של החושים ופיזיולוגיה תאית ומולקולרית.

בתחילת דרכה חקרה את המנגנונים המולקולריים הגורמים לאינוורסיה של כרומוזומי המין בבני אדם. בהמשך עברה לחקר הגנטיקה של הליקויים בחושים ובעיקר בליקויי השמיעה. השבלול, שהוא בעצם איבר החישה השמיעתי, חמק בעבר מניתוח מולקולרי בשיטות קונבנציונליות. באמצעות שיטת המחקר הגנטית שפותחה על ידי פטי ניתן היה ללמוד את צורת התפתחות השבלול ובאופן ספציפי את "תאי השיער" ההופכים את התנודות המכניות לאותות עצביים חשמליים. היא והצוות שלה זיהו מספר גדול של גנים הגורמים ללקויות שמיעה מולדות. ביניהן את תסמונת אשר.

## פרסומים
רשימה חלקית של פרסומים ניתן לראות בקישור החיצוני "פטי באתר של מכון פסטר".

## תפקידים ואותות הוקרה
* פרס גרובר במדעי המוח - 2021
* פרס לואיזה גרוס הורביץ  - 2020
* פרס קוולי למדעי המוח - 2018
* עמיתה חוץ של האקדמיה הלאומית למדעים של ארצות הברית - 2016
* אבירת לגיון הכבוד - 2013
* פרס מדעי המוח  - 2012
* הפרס הגדול של המכון הלאומי לבריאות ומחקר רפואי  (Inserm) - 2007.
* פרס לואי ז'נט לרפואה  - 2006
* פרס לוריאל-אונסק"ו לנשים במדע - 2004
* עמיתת האקדמיה הצרפתית למדעים - 2002
* פרס ארנסט יאנג לרפואה  - 2001
* פרס שארל-לאופולד-מאיר  של האקדמיה הצרפתית למדעים - 1999.
* עמיתת "אקדמיה אירופה"  - 1998
* פרס האקדמיה הצרפתית למדעים - 1992
* קצינת מסדר ההצטיינות הלאומי 

## קישורים חיצוניים
* 

* פטי באתר של מכון פסטר 
* פטי באתר של הקולג' דה פראנס- אנגלית
* דף הבית של פטי

## הערות שוליים

קטגוריה:גנטיקאיות
קטגוריה:סגל קולז' דה פראנס
קטגוריה:חברי האקדמיה הצרפתית למדעים
קטגוריה:חברות האקדמיה הלאומית למדעים של ארצות הברית
קטגוריה:זוכי פרס קוולי
קטגוריה:זוכות פרס לוריאל-אונסק"ו לנשים במדע
קטגוריה:זוכי פרס גרובר במדעי המוח
קטגוריה:צרפתיות שנולדו ב-1948
קטגוריה:צרפתים שנולדו ב-1948
ויילה (דנמרק)

**ויילה** (בדנית: **Vejle**) היא עיירה בדנמרק, בדרום־מזרח חצי האי יוטלנד. נכון לשנת 2019, העיר מונה 57,051 נפש, מה שהופך אותה לעיר התשיעית בגודלה בדנמרק.

## היסטוריה
השם "ויילה" נגזר מהמילה הדנית העתיקה wæthel, שפירושה מעברה או "אזור רדוד" בגלל מיקומה בנקודת חצייה עמוסה מעל נהר ויילה.

חפירות ארכאולוגיות בסמוך לכנסיית סנט ניקולאי שבמרכז ויילה הראו כי היו מגורים באזור כבר ב-1100. טירת המלך, קסטרום וטהל, שכנה במקום בו נמצא כיום Vejle Trafikcenter.

במהלך ימי הביניים ויילה הייתה חשובה כעיירת שוק, והתפתחה לאורך אותם קווים עד אמצע המאה ה-17, וסחרה עם ערים כמו ליבק ופלנסבורג, שנמנצאים כיום בגרמניה.

בסוף המאה ה-17 ותחילת המאה ה-18, אוכלוסיית ויילה הצטמצמה כתוצאה ממגפת הדבר ומלחמה.

מאמצע המאה ה-19 ועד המאה העשרים התפתחה ויילה מעיירת שוק פרובינציאלית למרכז תעשייתי סואן.

## גאוגרפיה
ימין|ממוזער|300x300 פיקסלים| גשר פיורד וויילה
מרכז העיר ויילה נבנה על אי בנהר ויילה.

## כלכלה
ויילה הוא המרכז התרבותי והכלכלי של עיריית ויילה, וכחלק מאזור המשולש הלא רשמי, הוא עשיר בתעשייה, עסקים. מבחינה היסטורית התעשייה הייתה חשובה מאוד לפיתוח העיר, בעוד שכיום ניתן יותר משקל על עסקים ושירותים, כמו גם על חברות היי-טק.

### תעשייה
ממוזער|280x280 פיקסלים|המדרחוב של וויילה
במהלך המהפכה התעשייתית, וויילה נודע כ"מנצ'סטר של דנמרק" בגלל יצור הטקסטיל הנרחבות שלה.

בהמשך השתרשו תעשיות חדשות יותר בוויילה. בעיר נמצאת אחד ממפעלי המסטיקים הגדולים בעולם, המייצרת מסטיקים של המותג סטימולול.

## ערים תאומות
לוויילה ברית ערים תאומות עם הערים:

## קישורים חיצוניים

*  
* 

## הערות שוליים

קטגוריה:דנמרק: ערים
קטגוריה:יוטלנד: ערים
נקודת דיראלו

**נקודת דיראלו** (באנגלית: **Diralo Point**; בבולגרית: **нос Дирало**) היא לשון יבשה סלעית בקצה הדרום מזרחי של מצוק מטליצ'ינה, בחוף אוסקר השני, בארץ גרהאם, שבאנטארקטיקה.

הנקודה מהווה את הקצה הצפוני של הכניסה למפרץ בורימה.

הנקודה ממוקמת 9.9 קילומטרים צפונית-מערבית מנקודת קונינו; ו-6.5 קילומטרים צפונית - צפון-מזרחית מנקודת קושן.

## היסטוריה
### היווצרות הנקודה

עד התפוררות מדף הקרח לארסן שבאזור לא ניתן היה לראות את הנקודה, שהייתה מוסתרת על ידי הקרח. רק לאחר התפוררות המדף בשנת 2002, ובעקבותיו נסיגתו של קרחון ג'ורום, הופיעה הנקודה.

### מקור השם

הנקודה נקראת על שם הכפר דיראלו שבדרום בולגריה.

## לקריאה נוספת
* הגאזט האנטארקטי הבולגרי 

## קישורים חיצוניים
* נקודת דיראלו באתר הגאזט האנטארקטי של ממשלת אוסטרליה
* נקודת דיראלו באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הנקודה, וסימון מיקום האתרים סביבה באתר copernix

## הערות שוליים

קטגוריה:בולגריה באנטארקטיקה
דיראלו
דיראלו
גאי ג'ין

**גאי-ג'ין** (מיפנית: "זר") הוא רומן מ-1993 הנכתב על ידי ג'יימס קלאוול, כרונולוגית הספר השלישי בסאגה האסייתית, אף על פי שהוא האחרון שנכתב ופורסם. מתרחש 20 שנה אחרי האירועים בטאי פאן, הוא מתאר את ההרפתקאות של מלקולם סטרואן, בנם של קולום וטס סטרואן ביפן. הסיפור צולל בעומק אל המצב הפוליטי ביפן והעוינות איתה התמודדו שם בני המערב, ומתבסס בחופשיות על תקרית נממוגי ועל מלחמת אנגלו-סטצומה.
קטגוריה:רומנים היסטוריים
קטגוריה:ספרי זמורה ביתן
קטגוריה:ספרי ג'יימס קלאוול
קטגוריה:ספרי 1993
מרכז מוכנות למשבר ותגובה

**מרכז מוכנות למשבר ותגובה** (CPRC) היא הסוכנות שהוקמה על ידי ממשלת מלזיה במסגרת התוכנית המלזית התשיעית (2005 - 2010), כחלק מהאסטרטגיה הכוללת להיערכות יעילה לאסונות טבע, התפרצויות, משברים ומצבי חירום הקשורים לבריאות פתיחת ה-CPRC נערכה על ידי שר הבריאות המלזי דאטוק סרי צ'ואה סוי לק ב-7 במאי 2007.הוסוכנות ממוקמת בעיר פוטרג'איה.

בימיו הראשונים שימש יותר כמרכז מוכנות ותגובה להתמודדות עם התפרצות מחלות זיהומיות ואסונות.

## פעולות
### מגפת השפעת
מרכז ההיערכות והתגובה החל לפעול באפריל 2009, לאחר הופעת מגפת השפעת ב-2009.

### שיטפונות באיים המלזיים
משרד הבריאות (MOH) הפעיל את המרכז הלאומי מרכז מוכנות למשבר ותגובה (CPRC) בעיר פוטראג'איה כדי לפקח על מצב השיטפונות ברחבי מלזיה עד סוף 2019. ה-CPRC סיפק עדכונים יומיים ל- משרד הבריאות בנוגע למספר נפגעי השיטפונות.

### נגיף הקורונה 2019 במלזיה
משרד הבריאות (MOH) הפעיל את מרכז מוכנות למשבר ותגובה (CPRC) למעקב אחר ההתפתחויות הנוכחיות ב-מגפת הקורונה ולהיערך למגפה.

## קישורים חיצוניים
* 
* מרכז היערכות ותגובת משברים בפייסבוק

## הערות שוליים

קטגוריה:מלזיה: פוליטיקה
My Dear Melancholy

***My Dear Melancholy*** (עיצוב: ) הוא המיני-אלבום הראשון של הזמר-יוצר הקנדי דה ויקנד. האלבום יצא לאור ב-30 במרץ 2018, על ידי חברת התקליטים XO. האלבום תואר כחזרה לסוג השירים האפלים של הזמר, כמו באלבומים *[[Trilogy (אלבום של דה ויקנד)|Trilogy]]* ו-*[[Kiss Land]]*.

## רקע
ב-3 במרץ 2018 הזמר טראוויס סקוט צייץ בטוויטר שדה ויקנד עובד על אלבום חדש, והוא "מפחיד". ב-28 במרץ 2018 דה ויקנד חשף כי הוא באמת עובד על אלבום חדש. יום למחרת, ב-29 במרץ דה ויקנד הכריז שהאלבום יצא באותו לילה וחשף גם את עטיפת האלבום.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:מיני-אלבומי בכורה מ-2018
קטגוריה:אלבומי דה ויקנד
קטגוריה:מיני-אלבומים באנגלית
קטגוריה:אלבומים שהופקו על ידי מייק ויל מייד איט
קטגוריה:אלבומים שהופקו על ידי סירקט
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
מגפת הקורונה באיחוד האמירויות הערביות

**התפשטות [[מגפת הקורונה]] ב[[איחוד האמירויות הערביות]]** החלה בסוף ינואר 2020.

## רקע

ב-12 בינואר 2020 אישר ארגון הבריאות העולמי כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019.

שיעור התמותה במקרה של מגפת הקורונה היה נמוך בהרבה ממגפת הסארס שהתפרצה בשנת 2003 בסין, אך ההדבקה מאדם לאדם היא גדולה ומשמעותית המשפיע בצורה מכרעת על מספר מקרי מוות באופן משמעותי.

## התפשטות המגפה
ב-23 בינואר הודיעה איחוד האמירויות הערביות כי נמלי התעופה הבינלאומיים של דובאי ואבו דאבי ישתמשו בשיקוף לבדיקת חום על התיירים והתושבים המגיעים מסין באופן ישיר.

ב-29 בינואר דיווחה איחוד האמריויות הערביות על מקרה ראשון של הדבקה בנגיף הקורונה בשטחה. משרד הבריאות של איחוד האמירויות הערביות הודיע כי מדובר במשפחה בעלת ארבע נפשות שחזרה מווהאן, שבה התפרצה המגפה לראשונה. בכך, הפכה איחוד האמירויות הערביות למדינה המזרח-תיכונית הראשונה שמודיעה על מקרה הדבקה בנגיף הקורונה בשטחה.

ב-21 במרץ הודיעה איחוד האמירויות הערביות על שני מקרי מוות ראשונים בשטחה- הקורבן הראשון, בן 78 בעל אזרחות ערבית שהגיע למדינה דרך אירופה, והקורבן השני בן 58 בעל אזרחות אסיאתית, תושב איחוד האמירויות הערביות.

ב-22 במרץ הודיעה חברת התעופה הלאומית של המדינה, אמירטס, על הפסקת טיסותיה לרוב יעדיה בעולם וכי היא תטוס מעתה רק ל-13 יעדים מתוך 145 יעדיה, ביניהן : ארצות הברית, הממלכה המאוחדת, יפן, אוסטרליה וקנדה.

ב-23 במרץ הודיעה ממשלת איחוד האמירויות הערביות כי היא ממליצה לאזרחיה להישאר בבתיהם ולצאת מהם רק למען יציאות חיוניות. בנוסף, הודיעה על סגירת כל המרכזים המסחריים והקניונים למשך שבועיים , ועל השעיית כל הטיסות הפנים-ארציות והטיסות הבינלאומיות.

בהמשך, האמירויות השונות באיחוד קיבלו יד חופשית וניסו כל אחת בדרכה להתמודד עם עלייה בנתוני התחלואה. עם זאת, היו כמה מהלכים משותפים לכולן - הגבלות על התכנסות וסגרים, קנסות כבדים שיכלו להגיע ל-100 אלף שקל ואכיפה קפדנית. היו מגבלות מעבר בין חלק מהאמירויות. למשל, בתחילת 2021, מעבר מדובאי לאבו דאבי דרש בדיקת קורונה שלילית.

בהמשך, אסרו על אזרחים מהודו ופקיסטן להיכנס למדינה מחשש לעלייה במספר חולי הקורונה, אבל אזרחים של אותן מדינות שיש להם בני משפחה מקרבה ראשונה במדינה, הורשו להיכנס.

## קישורים חיצוניים

* 
* 
*Dubai, party haven amid pandemic, faces its biggest surge, בעברית, 19 בינואר 2021
* 

## הערות שוליים

איחוד האמירויות הערביות
קטגוריה:איחוד האמירויות הערביות: היסטוריה
איחוד האמירויות הערביות
קטגוריה:2020 באיחוד האמירויות הערביות
קטגוריה:2021 באיחוד האמירויות הערביות
קרחון ג'ורום

**קרחון ג'ורום** (באנגלית: **Jorum Glacier**; מילולית: קרחון היורה) הוא קרחון בחוף המזרחי של ארץ גרהאם, שבאנטארקטיקה.

הקרחון נשפך אל מפרץ אקזאספריישן, צפונית לנקודת קושן.

## היסטוריה
### גילוי ומיפוי הקרחון

הקרחון נסקר על ידי סקר שטחי חסות איי פוקלנד בשנת 1947, ובשנית בשנת 1955.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא בשם זה בשל צורתו של ראש הקרחון. ג'ורום הוא (יורה - קדרה גדולה, מעין גביע גדול); ככל הנראה מקורה של המילה במילה העברית "יורם", וזאת בהתבסס על פסוק מספר ספר שמואל ב:

 בו נכתב: 

## לקריאה נוספת


• Jane G. Ferrigno, Kevin M. Foley, Charles Swithinbank, and Richard S. Williams, Jr., **[https://pubs.usgs.gov/imap/i-2600-i/pdf/RossI-map2600_pamphlet.pdf 20 Coastal-Change and Glaciological Map of the Ross Island Area, Antarctica: 1962–2005]**, U.S. Geological Survey Professional Paper

• Peter A. Tuckett, Jeremy C. Ely, Andrew J. Sole, Stephen J. Livingstone, Benjamin J. Davison, J. Melchior van Wessem, & Joshua Howard, **[https://www.nature.com/articles/s41467-019-12039-2.pdf?proof=true Rapid accelerations of Antarctic Peninsula outlet glaciers driven by surface melt]**, NATURE COMMUNICATIONS | (2019) 10:4311 | https://doi.org/10.1038/s41467-019-12039-2

• B. Osmanoglu, F. J. Navarro, R. Hock, M. Braun, and M. I. Corcuera, **[https://cyberleninka.org/article/n/412840 Surface velocity and mass balance of Livingston Island ice cap, Antarctica]**, The Cryosphere, vol. 8, no. 5, 2014. doi:10.5194/tc-8-1807-2014


## קישורים חיצוניים
* קרחון ג'ורום באתר הסקר הגאולוגי של ארצות הברית
* קרחון ג'ורום באתר הגאזט האנטארקטי של ממשלת אוסטרליה
* קרחון ג'ורום באתר הגאזט האנטארקטי המשווה SCAR של ממשלת אוסטרליה

## הערות שוליים

ג'ורום
טירת בלייר

**טירת בלייר** (באנגלית: **Blair Castle**, בגאלית סקוטית: **Caisteil Bhlàir**) היא טירה סמוכה לעיירה בלייר את'ול במחוז פרת' וקינרוס, שבמרכז סקוטלנד, הממלכה המאוחדת.

חלקי הטירה המוקדמים ביותר נבנו במאה ה-13 ולאורך המאות עברה מספר שיפוצים והרחבות, צורתה הנוכחית התעצבה ב-1870 כאשר עברה שיפוץ נרחב בידי האדריכל ג'יימס ברייס בסגנון אדריכלות סקוטית ברוניאלית. טירת בלייר היא המשכן ההיסטורי של דוכס את'ול שהוא גם ראש שבט מארי, מתוך כך הטירה משמשת גם את רגימנט האת'ול היילנדרים המשרת את הדוכסות ונחשב לכוח הצבאי הפרטי החוקי היחיד באירופה.

מבנה הטירה הוגדר ב-1971 כבניין רשום מדרגה A, גינות האחוזה סביב הטירה נכללו החל משנת 1987 ב-'רשימת הגינות והנופים המעוצבים של סקוטלנד'.

## תמונות

Entrance to Blair Castle - geograph.org.uk - 197861.jpg|שער הכניסה הראשי לאחוזה
Call to arms - geograph.org.uk - 312790.jpg|חיילי רגימנט האת'ול היילנדרים מול הטירה
Blair castle.jpg|מראה הטירה מכיוון צפון-מערב
10th Duke of Atholl 3 Allan Warren.jpg|הטירה מכיוון דרום
Blair Castle Gardens, Dalry, N Ayrshire, Scotland.jpg|גינות האחוזה בשטחי הטירה



BLAIR ATHOLL CASTLE The ballroom.JPG|חדר הנשפים בטירה
Blair interior sca2.jpg|אחד אוכל בטירה
Blair Castle 03.jpg|חדר שינה
Blair interior sca6.jpg|גרם מדרגות
Blair interior sca9.jpg|סלון בטירה


## קישורים חיצוניים

* 

## הערות שוליים

בלייר
קטגוריה:סקוטלנד: מבנים רשומים דרגה A
קטגוריה:שבט מארי
קטגוריה:פרת' וקינרוס
קטגוריה:אדריכלות סקוטית ברוניאלית